Sbaḥ mi d-ukin iseyyaḍen, ufan-d iɣessan n yislem annect n leɛjeb yurez ɣer uɣerrabu n Santiago, bdan ttqissin-t, ayen yellan din yesteɛref s wayen yexdem umɣar-a, ilemẓi-nni yeṭṭerḍeq d imeṭṭawen yebɣa ad yuɣal ad iseggeḍ netta d umeddakel-is. Iruḥ asd-yawi lqehwa d uɣmis i umɣar, yufa-t-id yeṭṭes, yettergu izem-nni ɣer yir n yilel. Ilemẓinni yemuqul deg-s, netta yeṭṭes(1).(Tasuɣilt-nneɣ).